Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2020. gada \_\_\_. \_\_\_\_\_\_\_\_

.§

**Informatīvais ziņojums**

**“Par valsts budžeta saistību uzņemšanos Eiropas Savienības finanšu instrumenta “Eiropas infrastruktūras savienošanas instruments” 2020. gada darba programmas ietvaros līdzfinansētā projekta īstenošanai”**

1. Pieņemt zināšanai iesniegto informatīvo ziņojumu.
2. Atļaut Labklājības ministrijai (Valsts bērnu tiesību aizsardzības inspekcijai) un un Vides aizsardzības un reģionālās attīstības ministrijai 2021. un 2022. gadā uzņemties papildu valsts budžeta ilgtermiņa saistības Eiropas infrastruktūras savienošanas instrumenta (*Connecting Europe Facility*) līdzfinansētā projekta“SIC Latvia “Net-Safe” IV” (turpmāk – projekts) īstenošanai tā apstiprināšanas gadījumā.
3. Šī protokollēmuma 2. punktā minētā projekta īstenošanai atbilstoši noslēgtā granta līguma nosacījumiem papildu nepieciešamo finansējumu (Labklājības ministrijai (Valsts bērnu tiesību aizsardzības inspekcijai) nacionālo līdzfinansējumu un priekšfinansējumu ne vairāk par 87 640 *euro*, bet Vides aizsardzības un reģionālās attīstības ministrijai nacionālo līdzfinansējumu ne vairāk par 84 000 *euro*) pārdalīt no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
4. Labklājības ministrijai (Valsts bērnu tiesību aizsardzības inspekcijai) pēc gala maksājuma saņemšanas no biedrības “Latvijas Interneta asociācija” (vadošais partneris) nodrošināt saņemto līdzekļu (valsts budžeta veiktā priekšfinansējuma apmērā) ieskaitīšanu valsts pamatbudžeta ieņēmumos.

|  |  |
| --- | --- |
| Ministru prezidents | Arturs Krišjānis Kariņš |
| Valsts kancelejas direktors | Jānis Citskovskis |
| Iesniedzējs: | Ramona Petraviča |
| labklājības ministre |

28.07.2020., 14:26

219

**Makarovs**, 67782958

vjaceslavs.makarovs@lm.gov.lv